اسكندريه

اسكندريه ( بالانجليزى: Alexandria ،   ) هى مدينه مصريه على الساحل الجنوبى للبحر المتوسط و من العواصم القديمه لمصر. كانت عاصمة مصر قبل القاهره و مركز اشعاع ثقافى فى العصر البطلمى ، و دلوقتى تانى اكبر مدينه بعد العاصمه القاهره و اكبر مدينة فى محافظة اسكندريه. عدد سكان اسكندرية 4،1 مليون بنى ادم و فيها اكبر مينا مصرى بيخدم حوالى 80 فى المية من كل واردات مصر وصادراتها. اسكندريه ليها مطارين دوليين " مطار النزهه " و " مطار برج العرب ". اسكندرية هى كمان مدينه سياحيه بتمتد لحوالى 32 كم (20 ميل) على طول ساحل البحر المتوسط فى شمال مصر. و فيها مكتبة الاسكندريه (مكتبة الاسكندريه الجديده).

اسكندريه مركز صناعى مهم علشان خطوط أنابيب البترول و الغاز الطبيعى من السويس لاسكندريه. اسكندريه ليها وظيفة مهمة للتجارة بين اوروبا واسيا، لانها استفادت من سهولة الربط بين البر والبحر المتوسط والبحر الاحمر.

اتأسست اسكندرية على قريه مصريه صغيرة اسمها راكوتيس عن طريق الملك الاسكندر الاكبر المقدونى اللى خلاها عاصمة مصر فى 331 قبل الميلاد. فضلت اسكندرية عاصمة مصر حوالى الف سنه لحد 641 لما اتأسست الفسطاط.
فى الازمنه القديمه، كانت اسكندريه مدينه من اشهر مدن العالم. اسكندريه كانت معروفة بفنارها (عجيبه من عجايب الدنيا السبعه)، مكتبة اسكندريه (اكبر مكتبه فى العالم القديم) و سراديب الموتى (كتاكومبوس) من كوم الشقافة (واحده من سبع عجايب العصور الوسطى). و فى 1994 ابتدا الكشف عن تفاصيل أكتر عن راكوتيس قبل وصول الاسكندر، و اسكندريه ايام عصر البطالمه.

التاريخ 

اسس اسكندرية الاسكندر الاكبر فى 332 قبل الميلاد علشان تكون نقطة اتصال بين اليونان و وادى النيل. المهندس الرئيسى للمشروع كان دنوقراطس "دنيوقراط". قبل ما تتبنى اسكندريه كان فيه مكانها قرية صيادين اسمها راكوتيس. بعد ما الاسكندر خطط اسكندريه مشى من مصر على الشرق و مارجعش تاني مصر لانه مات فى ميسوبوتاميا لكن المرجح ان جثمانه اتنقل ليها فى عهد بطليموس الاول و اتدفن فى اسكندريه فى السوما فى عهد بطليموس التانى.

فى العصر البطلمى اتوسعت المدينه وفى فتره قصيره جداً بقت اكبر من قرطاج، وبقت أهم المدن اليونانيه فى مصر، و مركز الثقافه الهيلينستيه فى منطقة البحر المتوسط. اسكندريه كانت بتسرى عليها القوانين اليونانيه و كان عايش فيها مصريين كتير و ما كانتش مدينه مغلقه على المقدونيين وكان فيه جواز مختلط بين المصريين و اليونانيين. معظم المصريين الاسكندرانيه كانوا موظفين و اصحاب محلات و تجار و بياعين فى الاسواق. اهم مبانى اسكندريه اللى اتبنت فى عهد بطليموس الاول كان الموسيون او مدرسة الفلسفه اللى اتعرفت باسم مكتبة اسكندريه و حولت اسكندريه لأهم مركز ثقافى فى البحر المتوسط من غير منازع. مصر ادت اليونانيين حاجه مهمه جداً ما كانوش بيعرفوها او ما كانوش بيستخدموها و هى ورق البردى و ده ساهم فى حركة الرواج الثقافى و العلمى.

غزاها الرومان سنة 30 قبل الميلاد و العرب سنه 641 ، و فى العصور الوسطى و فى العصر المملوكى بالذات اسكندريه كانت مينا مصر الاول و اهم مدينه تجاريه فى مصر بتدر دخل كبير على خزانة الدوله و كانت بتتحكم فى حركة التجاره الاوروبيه-الشرقيه. فى سنة 1365 اتعرضت اسكندريه ليهجمه صليبيه ضخمه قادها بيير دى لوزينان ملك قبرص (بطرس الاول) اتعرفت باسم " وقعة اسكندريه " كان ليها اثر كارثى على اقتصاد مصر و تجارة البحر المتوسط. فى سنة 1477 امر السلطان الأشرف قايتباى ببنا برج يحمى المدينه من هجمات الفرنجه على اساس فنار اسكندريه القديم فاتبنى برج اشتهر باسم " قلعة قايتباى " و بقى من معالم اسكندريه و رمز من رموزها.

استمرت اسكندريه تأدى دورها التجارى فى عهد محمد على باشا و بقت بوتقه بتجتمع فيها جنسيات مختلفه من منطقة البحر المتوسط و كان فيها جاليه جريجيه (يونانيه) كبيره انعكست ثقافتها على شكل اسكندريه وطباع الاسكندرانيه. من اشهر الجريج الاسكندرانيه الشاعر كونستانتين كافافيس و المغنى ديميس روسوس. اسكندريه كانت العاصمه " الصيفيه " للعيله المالكه و الحكومه المصريه اللى كانت بتتنقل اسكندريه فى الصيف. الاسره الملكيه كانت بتقضى الصيف فى قصر المنتزه. و اول مره العاب البحر المتوسط اتعملت كان فى اسكندريه سنة 1951 .بعد ثورة 23 يوليه استمر الاهتمام باسكندريه البلد اللى اتولد فيه جمال عبد الناصر و كان بيحصل احتفال كبير يوم 26 يوليه كل سنه بيعدى فيه جمال عبد الناصر وهو فى عربيه مكشوفه فى موكب كبير على كورنيش اسكندريه وسط هتافات و دعوات الجماهير المحتشده على الجانبين.

مزارات و اثارات اسكندريه 

 عمود السوارى
 الكتاكومبوس
 المسرح الرومانى
 جبانة البطالمه فى الشاطبى
 قلعة قايتباى
 جامع المرسى ابو العباس
 قصر المنتزه
 جنينة حيوانات النزهه
 جناين انطونيادس
 مكتبة اسكندريه
 قصر الجواهر

أحياء اسكندرية 

ليستة احياء اسكندريه
 حي المنتزه
 حي شرق اسكندرية يضم الحي أغلب وأهم المناطق الراقية زى مناطق لوران، حى زيزينيا، سان ستيفانو، حى سموحه.
 حي وسط اسكندرية يقع فى مركز المدينة يضم ديوان محافظة اسكندرية وأغلب قنصليات الدول العربية والأجنبية
 حي غرب اسكندرية من أهم معالمه مينا اسكندرية
 حي الجمرك أهم الأحياء الشعبية بالاسكندرية، ويعرف باسم "بحري"، من أهم معالم الحي جامع المرسي ابو العباس، قلعة قايتباي، وقصر رأس التين الرئاسي.
 حي العامرية

اماكن ترفيهيه 
 مسرح سيد درويش
 دار اوبرا اسكندريه

سينمات و مسارح 

 سينما ريالتو
 ريو
 امير
 مترو
 رينسانس
 فريال
 راديو
 ستراند
 سينما سان ستيفانوFUJ
 مسرح سيد درويش او دار اوبرا اسكندريه
 مسرح السلام
 مسرح ليسيه الحرية
 مسرح لونا بارك
 مسرح بيرم التونسي

نوادي 

 نادى الاتحاد السكندرى
 النادى الاوليمبى
 نادى سبورتنج . نادى اسكندرية الرياضى
 نادى سموحه الرياضي الاجتماعى
 جمعية الشبان المسيحيين
 جمعية الشبان المسلمين
 نادى الكروم
 نادي الصيد
 نادي الترام
 نادي لاجـون
 نادي أكاسيا
 نادي الاطباء
 نادي المهندسين
 نادي المعلمين
 نادي القضاة
 نادي المحامين
 نادي نقابة التجاريين
 نادى اصحاب الجياد
ماراثون الاسكندرية

مراكز تجارية وملاهي 
 سان ستيفانو جراند بلازا
 جرين بلازا
 الوطنية مول
 زهران مول
 كارفور
 سيتي سنتر
 ديب مول
 ملاهي فاتنزيا لاند
 ملاهي السندباد
 كريزي ووتر
 قرية الاسد
 دريم اليكس
 ملاهي كرامنتس

ميادين وجناين 
  ميادين:
 ميدان المنشية
 ميدان احمد عرابي بمنطقة المنشية
 ميدان سعد زغلول بمنطقة محطة الرمل
 ميدان الشهداء فى منطقة محطة مصر فى مركز المدينة
 ميدان احمد زويل بمنطقة باب شرقي
 ميدان الأنفوشي
 ميدان الابراهيمية
 ميدان الساعه
 جناين:
 حدائق المنتزة الملكية
 حدائق الشلالات
 حدائق وقصر أنطونيادس
 حديقة حيوانات النزهة
 الحديقة الدولية

قصور 
 قصر المنتزه سرايا ملكيه بتتكون من قصرين هما قصر السلاملك و قصر الحرملك.
 قصر راس التين: اقدم السرايات الملكيه فى اسكندريه
 جناين وقصر أنطونيادس.
 قصر الصفا.

اوتيلات

مشاهير ولدوا فى اسكندريه

شوف كمان 

كرم جابر المصارع الاوليمبى الذهبى

مصادر

لينكات خارجيه 
 سايت اسكندريه الرسمى
 معرض يونانيين اسكندريه

اسكندرانيه بيكتبوا فى ويكيبيديا مصرى

سبب التسميه

مشاهير من الحى

شوف كمان 
 مناطق و احياء اسكندريه
 محافظة اسكندريه

لينكات برانيه

مصادر 

 
مدن مصريه
تاريخ مصر البطلميه
مدن بطلميه
عواصم مصر
اسكندريه